Diari Oficial de la Generalitat Valenciana


Sumari del DOGV 6067, del 29-07-2009 (2009/8767)

RESOLUCIÓ de 10 de juliol de 2009, de la directora general de Producció Agrària, per la qual es convoquen ajudes destinades als propietaris de les finques rústiques incloses en determinades zones d'actuació especial del terme municipal d'Antella (València).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6067

Data del DOGV
:   29-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/8767


Data del document
:   10-07-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Antella
    * inundació
    * ajuda pública
    * ajuda a l'agricultura
    * parcel·la
    * suport econòmic

RESOLUCIÓ de 10 de juliol de 2009, de la directora general de Producció Agrària, per la qual es convoquen ajudes destinades als propietaris de les finques rústiques incloses en determinades zones d'actuació especial del terme municipal d'Antella (València). [2009/8767]
Com a conseqüència de les inundacions d'octubre de 1982, els terrenys agrícoles de diverses partides, aigües avall de la presa de Tous, van ser arrasats pel desbordament de les aigües del Xúquer. Els municipis afectats van ser Antella, Sumacàrcer i Tous. Els terrenys van ser declarats zones d'actuació especial per l'Institut de Reforma i Desenvolupament Agrari (IRIDA), a l'empara i a l'efecte del Reial Decret Llei 20/1982, de 23 d'octubre, i de l'Orde de 24 d'octubre de 1982, del Ministeri de l'Interior.
Per mitjà del Decret 239/1997, de 9 de setembre, del Govern Valencià, es va declarar d'utilitat pública i execució urgent la concentració parcel·lària de la zona de Xarquia-Illeta d'Antella, i per mitjà del Decret 251/1997, de 23 de setembre, la zona del Reguer d'Antella.
Per mitjà de l'Orde de 15 de maig de 2003, de la Conselleria d'Agricultura, Pesca i Alimentació, es van concedir ajudes als propietaris de les finques rústiques incloses en determinades zones d'actuació especial del terme municipal d'Antella (València).
El Ple de les Corts, en la reunió del dia 1 d'abril de 2009, va adoptar la Resolució 161/VII sobre l'adopció de mesures per a complementar les ajudes obtingudes pels beneficiaris a l'empara de l'article 3 de l'orde esmentada. En esta resolució s'insta a dictar una resolució d'ajudes de la Conselleria d'Agricultura, Pesca i Alimentació a fi de prendre les mesures necessàries per a complementar les ajudes previstes en l'Orde de 15 de maig de 2003.
Tenint en compte el paràgraf quart de l'article 3 de l'Orde de 15 de maig de 2003, i d'acord amb la delegació de la competència executiva que s'efectua en la disposició final primera d'esta orde, basada en l'habilitació de l'article 47.3 in fine del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i en aplicació de l'article 69.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es dicta la resolució següent:
Apartat 1. Caràcter de la convocatòria
Esta resolució es dicta a l'empara del que es preveu en l'article 47 del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, de l'article 22 de la Llei 38/2003, General de Subvencions, i de l'article 55 del Reial Decret 887/2006, pel qual s'aprova el Reglament de la Llei General de Subvencions.
Amb esta concessió d'ajudes s'executa el règim previst en l'Orde de 15 de maig de 2003 i s'aplica a les situacions subvencionables que s'hi preveuen com una de les mesures a què fa al·lusió l'últim paràgraf de l'articule 3 de l'orde esmentada.
Apartat 2. Crèdits pressupostaris a què s'imputa la subvenció
Tenint en compte l'import màxim per hectàrea que s'establix en l'article 3 de l'Orde de 15 de maig de 2003, per mitjà dels pagaments previstos en esta resolució no es podrà superar este màxim.
En cap cas, considerant les ajudes ja percebudes pel mateix concepte, es podrà superar el límit màxim del coeficient de l'article 3 de l'Orde de 15 de maig de 2003 i, per tant, seran tingudes en compte les quantitats prèviament abonades amb la concessió efectuada a l'empara de l'orde esmentada fins a completar-ne el màxim previst.
Per tant, la convocatòria es dota amb un import de total de 662.768,83 a càrrec de l'aplicació següent de l'exercici pressupostari corrent: línia T1698 del programa 714.20, Ordenació i Millora de les Produccions Agràries, denominació «Protecció de la renda dels agricultors».
Apartat 3. Beneficiaris
En aplicació de l'article 2 de l'Orde de 15 de maig de 2003, es consideraran beneficiaris de les ajudes els propietaris o els seus drethavents que figuren en el document de concentració parcel·lària de les zones del Reguer i la Xarquia-Illeta del terme municipal d'Antella, als quals ja se'ls va reconéixer el dret a percebre la subvenció com a conseqüència del procediment tramitat a l'empara de l'orde esmentada amb el límit temporal que es va fixar en l'article 3 de l'Orde.
No es reconeix cap dret a percebre ajudes a les persones a qui se'ls haja efectuat la transmissió d'alguna facultat del domini amb relació a les parcel·les concentrades a través de negocis jurídics inter vivos amb caràcter posterior al dia de publicació de l'anunci de presa de possessió de les finques de reemplaçament de les zones de concentració parcel·lària del Reguer i la Xarquia-Illeta d'Antella (DOGV núm. 3991, de 3 de maig de 2001), tal com es prescriu en l'article 3 de l'Orde de 15 de maig de 2003.
Apartat 4. Requisits per a obtindre la condició de beneficiari
En esta convocatòria són aplicables les prohibicions d'obtindre la condició de beneficiari previstes en l'article 13.2 de la Llei 38/2003, General de Subvencions. A este efecte, ha de constar en la sol·licitud declaració responsable sobre el compliment dels requisits al·ludits.
Llevat de manifestació en contra del sol·licitant, hi resulta aplicable l'article 22.4 del Reial Decret 887/2006, pel qual s'aprova el Reglament de la Llei General de Subvencions.
Apartat 5. Presentació de sol·licituds. Lloc i termini
Les sol·licituds s'efectuaran tal com es preveu en l'article 70 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. Les dades es formalitzaran en l'imprés normalitzat que apareix en l'annex I d'esta resolució i es presentarà, preferentment, als servicis territorials de València o a les oficines de la Conselleria i als altres llocs i de les formes a què es fa referència en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
El termini de presentació de les sol·licituds serà d'un mes a partir de l'endemà de la publicació d'esta orde en el Diari Oficial de la Comunitat Valenciana.
En la sol·licitud s'identificarà el número d'expedient que es va assignar en la tramitació que va donar origen a la resolució de concessió inicial i s'incorporarà també la identificació de les parcel·les concentrades que van servir de base a la dita resolució.
Tal com s'establix en l'article 32 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, s'adjuntarà a la sol·licitud document acreditatiu de l'existència de representació.
Hauran de presentar document de manteniment de tercers només els sol·licitants les dades dels quals hagen canviat, especialment en el cas de canvi de beneficiaris, amb relació al document ja presentat amb motiu de la sol·licitud de concessió inicial de la subvenció durant l'exercici 2003.
Apartat 6. Successions mortis causa i comunitats hereditàries
En tots els casos en què s'haja rebut la titularitat de les parcel·les afectades per la concentració parcel·lària via successió mortis causa, a més dels documents previstos en l'article anterior caldrà d'acreditar la defunció del beneficiari original per mitjà de certificat de defunció i es presentarà còpia de l'escriptura d'adjudicació de l'herència on conste la identificació de l'adjudicatari de la parcel·la concentrada o el certificat del registre d'ultimes voluntats, en el supòsit de successió abintestat.
Tret de manifestació en contra del sol·licitant, resulta també aplicable l'article 22.4 del Reial Decret 887/2006, pel qual s'aprova el Reglament de la Llei General de Subvencions. En el supòsit de comunitats hereditàries, s'efectuarà la comprovació de compliment prevista en els articles 18 i 19 del reial decret esmentat, en relació amb totes les persones integrants de la comunitat.
En el supòsit que la parcel·la concentrada de la qual va derivar el reconeixement inicial es trobe integrada actualment en una comunitat hereditària, en la sol·licitud haurà de constar la identificació del membre d'esta que siga designat com a representant i la identificació de la resta de membres amb el percentatge de quota de la cosa comuna que els correspon a cada un d'ells.
La representació s'atorgarà utilitzant el document previst a l'efecte en l'annex II d'esta resolució, on constarà a més la declaració responsable mencionada en l'apartat 4 d'esta resolució.
Apartat 7. Instrucció i resolució del procediment
La instrucció del procediment s'efectuarà tenint en compte el règim previst en l'apartat tercer de l'article 12 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Resulta d'aplicació per a l'adopció de les resolucions previstes en esta convocatòria la delegació competencial prevista en la disposició addicional de l'Orde de 15 de maig de 2003 al director dels servicis territorials de València de la Conselleria d'Agricultura, Pesca i Alimentació.
Resulten d'aplicació, amb relació al termini per a resoldre i el sentit del silenci, l'apartat segon de l'article 42 i l'apartat primer de l'article 44 de la Llei 30/1992.
Contra la resolució del procediment es pot interposar un recurs de reposició en el termini d'un mes, des de l'endemà de la notificació de la resolució, basant-se en el que es preveu en els articles 13.4, 109c, 116 i 117 de la Llei 30/1992.
Apartat 8. Ajudes no subjectes al règim de l'article 87.1 del Tractat CE
A l'ajuda convocada amb esta resolució li és aplicable l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
A l'ajuda convocada no li és aplicable l'article 87.1 del Tractat CE, atés que es destina a reparar els perjudicis naturals causats per desastres naturals, tal com es preveu en la lletra b de l'apartat segon de l'article mencionat, i a compensar la pèrdua de rendes produïda durant la tramitació de la concentració parcel·lària, tal com s'explica en el preàmbul de l'Orde de 15 de maig de 2003.
Apartat 9. Règim de recursos contra esta resolució de convocatòria
Atés el que es preveu en els articles 13.4 i 109c de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, cal interposar recurs de reposició en el termini d'un mes davant de la consellera d'Agricultura, Pesca i Alimentació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions dels articles 10 i 46 de la Llei de la Jurisdicció Contenciosa Administrativa.
València, 10 de juliol de 2009.- La directora general de Producció Agrària: Laura Peñarroya Fabregat.